Document ID: 32006D0479

KOMMISSIONENS BESLUTNING
af 10. juli 2006
om ændring af tillæg A til bilag VIII til tiltrædelsesakten af 2003 for så vidt angår visse virksomheder i kødsektoren i Letland
(meddelt under nummer K(2006) 3084)
(EØS-relevant tekst)
(2006/479/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig bilag VIII, kapitel 4, afdeling B, afsnit I, punkt 1, litra d), og
ud fra følgende betragtninger:
(1)
Letland er blevet indrømmet en overgangsperiode for visse virksomheder, der er anført i tillæg A (1) til bilag VIII til tiltrædelsesakten af 2003. Dette tillæg er blevet ændret ved Kommissionens beslutning 2004/460/EF (2), 2004/472/EF (3) og 2005/420/EF (4).
(2)
Det fremgår af en erklæring fra Letland, at alle ni resterende virksomheder på listen over virksomheder med overgangsordning i kødsektoren har afsluttet forbedringen af deres anlæg og nu er i fuld overensstemmelse med de relevante EF-retsforskrifter eller er ophørt med deres aktiviteter. Disse virksomheder bør derfor udgå af listen over virksomheder, der er omfattet af overgangsordningen.
(3)
Tillæg A til bilag VIII til tiltrædelsesakten af 2003 bør derfor ændres.
(4)
Den Stående Komité for Fødevarekæden og Dyresundhed er blevet orienteret om foranstaltningerne i denne beslutning -
VEDTAGET FØLGENDE BESLUTNING:
Artikel 1
De virksomheder, der er opført i bilaget til denne beslutning, udgår af tillæg A til bilag VIII til tiltrædelsesakten af 2003.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. juli 2006.

Labels: 17
7
0
18
15